CELEX: C2007/095/57
Language: et
Date: 2007-04-28 00:00:00
Title: Kohtuasi C-118/07: 27. veebruaril 2007 . aastal esitatud hagi — Euroopa Ühenduste Komisjon versus Soome Vabariik

28.4.2007   
            
            
               ET
            
            
               Euroopa Liidu Teataja
            
            
               C 95/30
            
         27. veebruaril 2007. aastal esitatud hagi — Euroopa Ühenduste Komisjon versus Soome Vabariik
   (Kohtuasi C-118/07)
   (2007/C 95/57)
   Kohtumenetluse keel: soome
   Pooled
   
      Hageja: Euroopa Ühenduste Komisjon (esindajad: M. Huttunen, H. Støvalbæk ja B. Martenczuk)
   
      Kostja: Soome Vabariik
   Hageja nõuded
   
               —
            
            
               Tuvastada, et kuna Soome Vabariik ei ole võtnud vastu vajalikke õigus- ja haldusnorme EÜ asutamislepingu artikli 307 teise lõigu alusel, et kõrvaldada Vene Föderatsiooni (endine Nõukogude Liit), Valgevene, Hiina, Malaisia, Sri Lanka ja Usbekistaniga sõlmitud kahepoolsetes investeerimislepingutes sätestatud ülekandeid puudutavad vastuolud, siis on Soome Vabariik rikkunud asutamislepingu artiklist 307 tulenevaid kohustusi.
            
         
               —
            
            
               mõista kohtukulud välja Soome Vabariigilt.
            
         Väited ja peamised argumendid
   Hagi puudutab kahepoolseid investeerimislepinguid, mille Soome Vabariik on sõlminud Vene Föderatsiooni, Valgevene, Hiina, Malaisia, Sri Lanka ja Usbekistaniga enne Euroopa Liiduga liitumist. Kõnealustes lepingutes sisalduvad sätted puudutavad investeeringutega seotud kapitali ja maksude liikumist. Komisjon leiab, et nendes lepingutes sisalduvad sätted on vastuolus ühenduse õigusega, kuna nimetatud sätete tõttu ei saa Soome täita ühenduse institutsioonide EÜ asutamislepingu artikli 57 teise lõigu, artikli 59 ja artikli 60 esimese lõigu alusel kehtestatud meetmeid. Kuna kõnealused lepingud on sõlmitud enne Soome liitumist Euroopa Liiduga, siis on Soomel EÜ asutamislepingu artikli 307 alusel kohustus võtta vastu kõik vajalikud õigus- ja haldusnormid kõrvaldamaks lepingutes sisalduvad vastuolud.